भोपाल।संत भय्यूजी महाराज (यशवंत राव देशमुख) ने आज अपने खंडवा रोड स्थित आवास पर खुद को गोली मारकर आत्महत्या कर ली है।भैय्यू महाराज को आज गोली लगने के बाद गम्भीर अवस्था मे एक निजी अस्पताल में भर्ती किया गया था। अस्पताल प्रबंधन के मुताबिक उनका गोली लगने से देहांत हो गया। वहीं पारिवारिक सूत्रों का कहना है कि भय्यू महाराज ने स्वयं को गोली मारी।डीआईजी हरिनारायण चारी मिश्रा ने घटना की पुष्टि करते हुए बताया कि भय्यू महाराज ने सिल्वर स्प्रिंग स्थित अपने निवास पर खुद को गोली मारी। उन्होंने अपनी दाईं कनपटी पर गोली चलाई। उनका शव पोस्टमार्टम के लिए भेजा गया है। इसी बीच फॉरेंसिक विशेषज्ञों का दल भय्यू महाराज के घर पहुंच कर जांच में जुट गया है।भय्यू महाराज ने मॉडलिंग की दुनिया से अपना करियर शुरू किया था और उसके बाद आध्यात्म के सफर पर चलना तय किया। उनके अनुयायियों में लता मंगेशकर से लेकर कई अन्य जानी मानी हस्तियां शामिल हैं। राष्ट्रीय स्वयंसेवक संघ प्रमुख मोहन भागवत, प्रदेश के मुख्यमंत्री शिवराज सिंह चौहान, पूर्व राष्ट्रपति प्रतिभा पाटिल सहित कई बड़ी हस्तियाँ उनके आश्रम में उनसे मिलने आ चुकी है।भय्यू जी महाराज 2011 में तब चर्चा में आए थे जब सामाजिक कार्यकर्ता अन्ना हजारे के अनशन को खत्म करवाने के लिए तत्कालीन केंद्र सरकार ने उन्हें अपना दूत बनाकर भेजा था।भय्यू महाराज ने पहली पत्नी के निधन के बाद 2016 में ग्वालियर की एक डॉक्टर से दूसरी शादी की थी। उन्हें पिछले दिनों मध्यप्रदेश सरकार ने पर्यावरण संरक्षण के लिए राज्यमंत्री का दर्जा दिया था।
आलेख
May 01, 2023
तेजस्वी के विभाग के काम का निरीक्षण करने अकेले पहुंते नीतीश: गंगा नदी पर बन रहे सबसे बड़े पुल को इसी साल चालू करने का दिया टास्क
बिहार के मुख्यमंत्री
June 19, 2022
February 17, 2022
धर्म
April 25, 2024
श्री गणेशाय नम: दैनिक
April 24, 2024
April 18, 2024